“ช่อง 3” ปลื้มวอลเลย์บอล “เนชันส์ลีก 2021” เรตติ้งพุ่ง-ติดเทรนด์ “ทวิตเตอร์” อันดับ 1
ช่อง 3 ปลื้มเรตติ้งวอลเลย์บอลเนชันส์ลีก 2021 พุ่งถึง 6.542 ขึ้นเทรนด์ทวิตเตอร์อันดับ 1 ชูรายการพิเศษ “ตบช่วยชาติ Cheer From Home” แลกเปลี่ยนความเห็นคอกีฬา ผ่านการถ่ายทอดสด (Live) ผ่าน Facebook และ YouTube ช่องCh3ThailandNews
ช่อง 3 ปลื้มเรตติ้งวอลเลย์บอลเนชันส์ลีก 2021 พุ่งถึง 6.542 ขึ้นเทรนด์ทวิตเตอร์อันดับ 1 ชูรายการพิเศษ “ตบช่วยชาติ Cheer From Home” แลกเปลี่ยนความเห็นคอกีฬา ผ่านการถ่ายทอดสด (Live) ผ่าน Facebook และ YouTube ช่องCh3ThailandNews
31 พ.ค. 2564

ช่อง 3 เอชดี เปิดเผยตัวเลขสำหรับเรตติ้งในสัปดาห์แรกของการแข่งขันวอลเลย์บอลเนชันส์ลีก 2021 ที่ได้รับความสนใจมากที่สุดในเวลานี้ของประเทศไทยหลังชุดเฉพาะกิจ 6 เซียน ลงสนามในช่วงสัปดาห์แรกกับช่วงเวลาในการเตรียมตัวเพียงแค่ 3 วัน ซึ่งได้ใจคนไทยอย่างเหลือล้น การันตีด้วยกลุ่มเรตติ้งในพื้นที่กรุงเทพฯ ซึ่งยอดผู้ชมของวันอังคารที่ 25 พฤษภาคม ได้เรตติ้งสูงถึง 6.141 และขึ้นติดเทรนด์ทวิตเตอร์อันดับ 1ไปด้วยรอยยิ้มถึงแม้จะแพ้ทีมชาติญี่ปุ่นไปใน 3-0 เซต
ส่วนสนามที่ 2 เมื่อวันพุธที่ 26 พฤษภาคม แพ้เกาหลีใต้ไปด้วย 3-1 เซต แต่ยังคงเรตติ้งกลุ่มคนในพื้นที่กรุงเทพฯ สูงสุดถึง 6.542 และสนามสุดท้ายในสัปดาห์แรกของวันพฤหัสบดีที่ 27 พฤษภาคม แม้จะต้านทีมชาติกำแพงเมืองจีนไว้ไม่ได้และแพ้ไป 3-0 เซต ก็ยังคงคว้าเรตติ้งกลุ่มคนในกรุงเทพฯ ไปได้ถึง 4.491
ทั้งนี้ด้วยเรตติ้งในช่วงสัปดาห์แรกยังคงยืนยันให้เห็นว่าคอนเทนต์ด้านกีฬายังคงได้รับความนิยมอยู่ตลอด ถึงแม้ว่าทีมชาติไทยยังไม่สามารถขึ้นนำได้ในช่วงที่ผ่านมาแต่ยังคงมีความหวังในนัดต่อไปในสนามสัปดาห์ที่ 2 ซึ่งเริ่มเปิดศึกสนามแรกวันจันทร์ที่ 31 พฤษภาคม เวลา 15.00 น. โดยไทย พบ เนเธอร์แลนด์ , ในวันอังคารที่ 1 มิถุนายน เวลา 20.00 น. ไทย พบ เซอร์เบีย และในนัดสุดท้ายของสัปดาห์ที่ 2 วันพุธที่ 2 มิถุนายน เวลา 17.00 น. ไทย พบ สหรัฐอเมริกา
โดยทำการถ่ายทอดสดผ่านทางหน้าจอช่อง 3 เท่านั้น นอกจากนี้ในทุกวันที่มีทีมชาติไทยลงแข่งวอลเลย์บอลเนชันส์ลีก 2021 ยังมีรายการพิเศษ “ตบช่วยชาติ Cheer From Home” โดยเป็นการถ่ายทอดสด (Live) ผ่านทาง Facebook และ YouTube ช่อง Ch3ThailandNews เพื่อแลกเปลี่ยนความคิดเห็นของเหล่าคอกีฬาวอลเลย์บอลโดยเฉพาะ
ทั้งนี้สามารถเชียร์ติดขอบจอไปด้วยกันในการแข่งขันวอลเลย์บอลเนชันส์ลีก 2021 โดยรับชมการถ่ายทอดสดผ่านทางช่อง 3 กด 33 เท่านั้น! และติดตามผลการแข่งขัน ตารางการแข่งขัน และรายการพิเศษ “ตบช่วยชาติ Cheer From Home” ย้อนหลังได้ที่ https://ch3plus.com/vnl2021